《寄题桐君祠》
元代·方回

问姓云何但指桐，桐孙终古与无穷。
遥知学出神农氏，独欠书传太史公。
可用有名留世上，定应不死在山中。
休官老守惭高致，政恐犹难立下风。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。